钦定古今图书集成/明伦汇编/氏族典/第124卷 > 陈旅
## 钦定古今图书集成/明伦汇编/氏族典/第124卷 > 陈旅

按《元史陈旅传》：“旅字众仲，兴化莆田人。先世素以儒
学称，旅幼孤，资禀颖异，其外大父赵氏学有源委，抚
而教之。旅得所依，不以生业为务，惟笃志于学，于书
无所不读。用荐为闽海儒学官。适御史中丞马雍古
祖常使泉南，一见奇之，因相勉游京师。中书平章政
事赵世延力荐之，除国子助教。居三年，考满，诸生不”
忍其去，请于朝再任焉。元统二年，出为江浙儒学副
提举。至元四年，入为应奉翰林文字。至正元年，迁国
子监丞，阶文林郎。又二年，卒，年五十有六。